Document ID: 32005D0226

KOMISSION PÄÄTÖS,
tehty 14 päivänä maaliskuuta 2005,
päätöksen 2005/59/EY muuttamisesta siltä osin kuin on kyse Slovakian alueista, joilla toteutetaan klassisen sikaruton hävittämiseksi luonnonvaraisista sioista ja luonnonvaraisten sikojen hätärokottamiseksi klassista sikaruttoa vastaan tehtyjä suunnitelmia
(tiedoksiannettu numerolla K(2005) 601)
(Ainoastaan slovakiankielinen teksti on todistusvoimainen)
(ETA:n kannalta merkityksellinen teksti)
(2005/226/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (1) ja erityisesti sen 16 artiklan 1 kohdan ja 20 artiklan 2 kohdan
sekä katsoo seuraavaa:
(1)
Suunnitelmien hyväksymisestä klassisen sikaruton hävittämiseksi luonnonvaraisista sioista ja luonnonvaraisten sikojen hätärokottamiseksi Slovakiassa 26 päivänä tammikuuta 2005 tehty komission päätös 2005/59/EY (2) on yksi useista klassista sikaruttoa vastaan toteutetuista toimenpiteistä.
(2)
Slovakian viranomaiset ovat antaneet komissiolle tietoja taudin viimeaikaisesta kehityksestä luonnonvaraisissa sioissa. Nämä tiedot osoittavat, että klassinen sikarutto on onnistuttu hävittämään luonnonvaraisista sioista Levicen, Nitran, Topoľčanyn ja Nové Mesto nad Váhomin eläinlääkintä- ja elintarvikealan hallintopiireissä sekä Púchovin piirissä eikä hyväksyttyjä hävittämissuunnitelmia tarvitse enää toteuttaa näillä alueilla. Rokotussuunnitelmia olisi epidemiologisten tietojen perusteella laajennettava siten, että luonnonvaraisia sikoja aletaan rokottaa klassista sikaruttoa vastaan Ilavan, Žiar nad Hronomin, Žarnovican ja Banská Štiavnican piireissä.
(3)
Päätös 2005/59/EY olisi tämän vuoksi muutettava vastaavasti.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2005/59/EY liite tämän päätöksen liitteen tekstillä.
2 artikla
Tämä päätös on osoitettu Slovakian tasavallalle.
Tehty Brysselissä 14 päivänä maaliskuuta 2005.

Labels: 0
18
20
6